Gísli Páll Pálsson, formaður Samtaka fyrirtækja í velferðarþjónustu segir að það gæti vantað 6-800 milljónir króna til að fjármagna styttingu vinnuvikunnar hjá hjúkrunar- og dvalarheimilum sem hann vonast til að verði bætt í haust.
Þetta er flækjustig að stytta vaktir að bæta við starfsfólki og það er kannski ekki til að bæta stöðuna að það er líka verið að ráða inn sumarstarfsfólk þannig þetta er svona eykur flækjustigið enn þá meira en þetta hefur gengið vel hjá flestum.
Stytting vinnuviku hjá vaktavinnufólki hjá ríki og sveitarfélögum tók gildi um síðustu mánaðarmót og tekur til um níu þúsund manns, flestir starfa hjá Landspítala.
Gísli segir að það þurfi að fjölga starfsfólki hjúkrunarheimilana um 10% í samræmi við styttingu vinnuvikunnar. Með styttingunni aukast heildarútgjöld heimilana um fimm til sex prósent.
við fengum upp í þetta 3,3% og við teljum þetta ágætisbyrjun og upp í greiðslu í það sem koma skal og ég geri ráð fyrir því að það verði gert upp í október desember í lok árs. Þegar menn sjá raunverulega hvað þetta kostar því það veit það eiginlega enginn í dag þegar þú ert að gera svona miklar kerfisbreytingar, hvað raunverulega þetta kostar.
En hvað heldur þú að þetta sé í peningum talið?
Hvert prósent er 400 milljónir. Ef það vantar 2% þá eru þetta 800 milljónir sem vantar. Eins og ég sagði áðan veit enginn hvað þetta kostar mikið, hvort það eru 600, 800 eða 1000 milljónir sem vantar til viðbótar. það verður bara að koma í ljós í haust.
Formaður Samtaka fyrirtækja í velferðarþjónustu segir að það gæti vantað allt að 800 milljónir til að fjármagna styttingu vinnuvikunnar sem hann vonast til að þeim verði bætt upp í haust.